《白雪堂》
宋代·袁说友

今代斯文只此翁，乾旋坤转独狐忠。
千年此地江山里，一日东坡翰墨中。
莫起莫泉空老泪，可怜赤壁几春风。
潇潇暮雨双双竹，白雪堂前忍酹公。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。